बेबादिनो कक्राझार जिल्लानि जिल्ला बेंगिरिनि मावखुलिनि दरखं मोखाङाव जिल्लानि सिङाव थानाय गोबां बारग' एन डि एफ बिनि दैदेनगिरि आरो सोद्रोमाफोरा जमा जानानै बि टि आर गोरोबथानि दफायाव मख'नाय बादियै जोबथेसालियाव जोबनानै दोनजानाय गायसनगिरि रन्जन दैमारिजों लोगोसे गासै केडारफोरखौ उदां खालामनो बारग' एन डि एफ बिनि सोद्रोमाफोरनो रिहेबिलिटेसन होनो आरो बड'लेन्ड सोमावसारनायाव मुंख्लं जानाय नख'रनो रांखान्थि अन्सुंथाय होनो थाखाय सरकारनिसिम दाबि दैखाङो ।